ཞེས་པ་བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ་ཞེས་བྱ་བ།ལེགས་པར་སྦྱར་བའི་སྐད་ཀྱིས་བརྡ་སྤྲོད་པའི་བསྟན་བཅོས་དག་ཐོས་ཤིང་ཆ་ཤས་ཙམ་རིག་ལ།གངས་ཅན་གྱི་བདེ་བར་གཤེགས་པའི་གསུང་རབ་མཐའ་དག་གི་བསྒྱུར་ཚུལ་རྗེས་སུ་དཔག་པ་ལས་རྟོགས་ཤིང་བརྡ་གསར་རྙིང་གི་རྣམ་དབྱེ་ལེགས་པར་ཕྱེད་པའི་ལོ་ཙཱ་བ་ཤཱཀྱའི་དགེ་སློང་ཞ་ལུ་བ་རིན་ཆེན་ཆོས་སྐྱོང་བཟང་པོ་ཞེས་བྱ་བས།དངོས་པོའི་ཤིང་ཕོ་ཁྱི་སྟེ་རང་ལོ་དོན་བཞི་པའིལོ་ས་ག་ཟླ་བའི་ཚེས་ཉེར་ལྔ་ལ་ཆོས་གྲྭ་གྲྭ་ཐང་དུ་གྲུབ་པར་བགྱིས་པའོ།།འདི་ནི་གསུང་རབ་སྣང་བྱེད་སྒྲོན་མེ་སྟེ།།གངས་ཅན་སྐད་སྨྲ་སྤྱི་ཡི་ཡིད་བཞིན་ནོར།།སྐྱེ་དགུ་དགའ་བྱེད་ཡར་ངོའི་ཟླ་བ་སྟེ།།མཁས་རྣམས་སྙིང་ལ་འབབས་པའི་ཚིག་གི་གཏེར།།ལེགས་སྦྱར་རྒྱ་མཚོ་རི་བྱིའི་ཁྱོར་ཆུ་བཞིན།།གངས་ཅན་སྐད་ཚུལ་ནོར་འཛིན་ཁྱོན་ཡངས་པ།།རྣམ་དཔྱོད་གོམ་གཅིག་གིས་གནོན་སྲེད་མེད་བུ།།མི་ཤེས་སྟོབས་ལྡན་ས་འོག་འཆིང་འདི་སུ།།ཞེས་ཀྱང་སྨྲས་སོ།།